Kezdõdik a paksi stressz teszt
Megkezdõdik a paksi atomerõmûben az a biztonsági felülvizsgálat, amelyet az Európai Tanács írt elõ minden európai atomerõmû számára.
Valójában nem teszik próbára a blokkokat, hanem elemzésekkel mutatják ki, hogy azok milyen hatásokat viselnének el, és a különbözõ szélsõséges események hatásait hogyan lehetne kivédeni - közölte Hamvas István vezérigazgató. A Paksi Atomerõmû Zrt. megkapta a nukleáris hatóságtól azt a levelet, amely a stressz teszt elvárásait tartalmazza. Meg kell vizsgálni, hogy rendkívül szélsõséges, nagyon kis valószínûséggel elõállható események, mint például a hûtõvíz vagy a teljes villamos betáplálás elvesztése során az atomerõmû védettsége mire képes, mondta Hamvas István.
A dokumentumban specifikálták, hogy ezek mitõl következhetnek be, így például földrengés, szélsõséges idõjárás, a Duna extrém alacsony vízállása.
A stressz teszt során az atomerõmû szakemberei megvizsgálják az ezekre a szélsõséges helyzetekre adott lehetséges válaszokat , illetve olyan intézkedések bevezetésére tesznek javaslatot, amelyek segítségével a fukusimaihoz hasonló következmények az ésszerûen feltételezhetõ minden esetben elkerülhetõk lesznek.
A vezérigazgató kiemelte, egy atomerõmû csak úgy mûködhet, ha az Országos Atomenergia Hivatal Nukleáris Biztonsági Igazgatósága elõírásait mindenben teljesíti, és ezt igazolja is. Ezt rendszeresen, tízévente felülvizsgálják, ez az alapja annak az engedélynek, amelyet hatóság a következõ idõszakra megad. A Paksi Atomerõmû Zrt. az üzemidõ végéig (2012-17) megkapta a szükséges engedélyeket.
Most, a célzott biztonsági felülvizsgálat során nem azt kell igazolni, hogy az atomerõmû minden berendezése biztonsággal mûködik a tervezett üzemidõ végéig, hanem azt, hogy extrém helyzetekben is fenntartható a biztonság. A paksi telephely esetében az ilyen kis valószínûséggel bekövetkezõ események közül a földrengés tekinthetõ legvalószínûbbnek. Ezzel kapcsolatban azonban már komoly lépések történtek, derült ki Hamvas István szavaiból. Készült egy elemzés, majd annak alapján átalakításokat végeztek, hogy megerõsítsék a létesítmény biztonságát. Felkészültünk minden olyan intézkedéssel, ami ilyenkor végrehajtandó: a blokk leállítása, lehûtése - fogalmazott Hamvas István.
Hozzátette, tehát számtalan elemzés elkészült már eddig is, de ha kell, újabbakat készítenek annak érdekében, hogy megállapítsák, mi az a maximum, amit eltudnak viselni a blokkok. "Ezen elemezés eredményeként azt várjuk, hogy rátalálunk esetleg olyan pontokra, amit tovább javíthatunk, tehát a biztonságot tovább növelhetjük" - mondta Hamvas István. Az elemzések eredményeit megküldik az Országos Atomenergia Hivatalnak.
A vizsgálatot egy e célból létrejövõ team végzi majd, amely olyan emberekbõl áll, akik egyébként is ilyen tevékenységet végeznek az atomerõmûben, tudta meg az MTI Hamvas Istvántól, akinek egyébként díszpolgári címet adományozott a Budapesti Mûszaki és Gazdaságtudományi Egyetem Szenátusa szombati nyilvános ülésén.
A stressz teszt tartalmi követelményeit az Országos Atomenergia Hivatal (OAH) az európai nukleáris biztonsági hatóságok szervezetének, a WENRA-nak az ajánlásai alapján, a hazai vezetõ nukleáris biztonsági szakemberek közremûködésével állította össze, és az EU Bizottsága, illetve hatósági munkacsoportja (ENSERG) által elfogadott módszer szerint véglegesítette - áll az OAH pénteki közleményében.
A nukleáris biztonsági hatóság a jelentés felülvizsgálatát követõen még idén, december 31-ig meghatározza azokat a teendõket, amelyeket az erõmûnek el kell végeznie.
Paks atomenergia